b'\n_START_ARTICLE_\nItinerarium Antonini\n_START_SECTION_\nPrezentare\n_START_PARAGRAPH_\nFace parte din  itineraria adnotata, cu alte cuvinte, contrar documentului Tabula Peutingeriana, Itinerarium nu are reprezent\xc4\x83ri cartografice. _NEWLINE_Acoper\xc4\x83 o mare parte din lumea roman\xc4\x83, dar nu \xc3\xaen totalitatea ei, f\xc4\x83r\xc4\x83 s\xc4\x83 se \xc8\x99tie de ce. _NEWLINE_El recenzeaz\xc4\x83 \xc8\x99i descrie 372 de drumuri pe 85.000 de kilometri \xc3\xaen tot imperiul._NEWLINE_Nu se \xc8\x99tie cu certitudine care era uzul lui. Nu pare c\xc4\x83 ar fi fost destinat c\xc4\x83l\xc4\x83torilor priva\xc8\x9bi, dar ar putea fi vorba de o culegere de mansiones care cuprindeau hambare \xc3\xaen care se stocau provizii. Unele p\xc4\x83r\xc8\x9bi ar putea s\xc4\x83 corespund\xc4\x83 cu rutele  folosite de cursus publicus sau de c\xc4\x83l\xc4\x83toriile imperiale particulare. Descrie rute, mai degrab\xc4\x83 dec\xc3\xa2t traseul drumurilor romane de-a lungul lungimii lor.\n_START_SECTION_\nDatare\n_START_PARAGRAPH_\nTitlul lucr\xc4\x83rii induce \xc3\xaen eroare: \xc3\x8en starea actual\xc4\x83, el nu dateaz\xc4\x83 din timpul domniei \xc3\xaemp\xc4\x83ratului Antoninus Pius, ci mai degrab\xc4\x83 de la sf\xc3\xa2r\xc8\x99itul secolului al III-lea, adic\xc4\x83 din timpul domniei \xc3\xaemp\xc4\x83ratului Diocletian. Totu\xc8\x99i probabil a izvor\xc3\xa2t din ancheta cerut\xc4\x83 de Iulius Caesar \xc8\x99i dus\xc4\x83 la cap\xc4\x83t de c\xc4\x83tre Augustus. \xc3\x8en ciuda numeroaselor erori pe care le con\xc8\x9bine, mai cu seam\xc4\x83 cifre, \xc8\x99i care conduc la un uz delicat, este o surs\xc4\x83 foatre pre\xc8\x9bioas\xc4\x83 asupra geografiei Imperiului, mul\xc8\x9bumit\xc4\x83 rarit\xc4\x83\xc8\x9bii unor asfel de surse._NEWLINE_O parte din document descrie Itinerarul maritim de la Roma la Arles. Potrivit lui Ren\xc3\xa9 Lugan, aceast\xc4\x83 parte este un document redactat \xc3\xaen a doua jum\xc4\x83tate a secolului  I \xc8\x99i ad\xc4\x83ugat apoi itinerarului terestru.\n_START_SECTION_\nOra\xc8\x99e disp\xc4\x83rute\n_START_PARAGRAPH_\nStudiul Itinerarului lui Antoninus scoate \xc3\xaen eviden\xc8\x9b\xc4\x83 existen\xc8\x9ba mai multor ora\xc8\x99e ast\xc4\x83zi disp\xc4\x83rute; de exemplu, \xc3\xaentre Burdigala \xc8\x99i Mediolanum Santonum, sta\xc8\x9biunile Tamnum \xc8\x99i Novioregum, f\xc4\x83r\xc4\x83 \xc3\xaendoial\xc4\x83 situate \xc3\xaen Consac \xc8\x99i pe situl gallo-roman de la Barzan.'